CELEX: 32012D0543
Language: mt
Date: 2012-10-02 00:00:00
Title: 2012/543/PESK: Deċiżjoni tal-Kumitat Politiku u ta' Sigurtà EUSEC/1/2012 tat- 2 ta’ Ottubru 2012 dwar il-ħatra tal-Kap ta' Missjoni għall-missjoni ta’ konsulenza u assistenza tal-Unjoni Ewropea għar-riforma tas-settur tas-sigurtà fir-Repubblika Demokratika tal-Kongo (EUSEC RD Congo)

6.10.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 272/19
            
         DEĊIŻJONI TAL-KUMITAT POLITIKU U TA' SIGURTÀ EUSEC/1/2012
   tat-2 ta’ Ottubru 2012
   dwar il-ħatra tal-Kap ta' Missjoni għall-missjoni ta’ konsulenza u assistenza tal-Unjoni Ewropea għar-riforma tas-settur tas-sigurtà fir-Repubblika Demokratika tal-Kongo (EUSEC RD Congo)
   (2012/543/PESK)
   IL-KUMITAT POLITIKU U TA’ SIGURTÀ,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 38 tiegħu,
   Wara li kkunsidra d-Deċiżjoni tal-Kunsill 2010/565/PESK tal-21 ta' Settembru 2010 dwar il-missjoni ta' konsulenza u assistenza tal-Unjoni Ewropea fil-qasam tar-riforma tas-settur tas-sigurtà fir-Repubblika Demokratika tal-Kongo (EUSEC RD Congo) (1), u b'mod partikolari l-Artikolu 8 tagħha,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:
   
               (1)
            
            
               Taħt l-Artikolu 8 tad-Deċiżjoni 2010/565/PESK, il-Kunsill awtorizza lill-Kumitat Politiku u ta’ Sigurtà, b’konformità mat-tielet paragrafu tal-Artikolu 38 tat-Trattat, biex jieħu d-deċiżjonijiet rilevanti sabiex jeżerċita l-kontroll politiku u d-direzzjoni strateġika tal-missjoni tal-EUSEC RD Congo, inkluża d-deċiżjoni biex jaħtar Kap tal-Missjoni, fuq proposta tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà (“RGħ”).
            
         
               (2)
            
            
               Fl-24 ta' Settembru 2012 saret il-proposta mir-RGħ għall-ħatra tal-Kurunell Jean-Louis NURENBERG bħala l-Kap tal-Missjoni tal-EUSEC RD Congo,
            
         ADOTTA DIN ID-DEĊIŻJONI:
   Artikolu 1
   Il-Kurunell Jean-Louis NURENBERG huwa b'dan maħtur bħala Kap tal-Missjoni għall-missjoni ta' konsulenza u assistenza tal-Unjoni Ewropea għar-riforma tas-settur tas-sigurtà fir-Repubblika Demokratika tal-Kongo (EUSEC RD Congo).
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.
   Hija għandha tapplika b'effett mill-1 ta' Ottubru 2012.
   
      Magħmul fi Brussell, it-2 ta’ Ottubru 2012.
      
         
            Għall-Kumitat Politiku u ta' Sigurtà
         
         
            Il-President
         
         O. SKOOG
      
   
   
      (1)  ĠU L 248, 22.9.2010, p. 59.